משה וארון

משה וארון (3 בינואר 1926– 18 בדצמבר 2007) היה כדורגלן ומאמן כדורגל ישראלי.

ביוגרפיה
וארון נולד בבולגריה ב-1926, ובינואר 1940 עלה לארץ ישראל על גבי ספינת הליווי אוריון שהייתה קשורה לרודניצ'אר שהפעיל ברוך קונפינו בהפלגה הרביעית והאחרונה שלה. החל לשחק בהפועל פתח תקווה, ולשמש במקביל מאמן קבוצת הנוער, בה שיחק באותה תקופה נחום סטלמך. בשנת 1949 שיחק וארון 3 פעמים במדי נבחרת ישראל: פעמיים מול נבחרת יוגוסלביה במסגרת מוקדמות מונדיאל 1950, ומשחק ידידות מול נבחרת קפריסין.

ב-1955 החל לאמן את קבוצת הבוגרים של הפועל פתח תקווה, בה המשיך לשחק, והוביל אותה לזכייה הראשונה בתולדותיה באליפות המדינה. בשנת 1958 מונה לתפקיד מאמן נבחרת ישראל, ואימן אותה במוקדמות מונדיאל 1958 (שני הפסדים לו) ובגביע אסיה 1958 (מקום שלישי).

מלבד הפועל פתח תקווה, אימן וארון את בית"ר ירושלים, מכבי פתח תקווה, הפועל רמת גן, הפועל ירושלים, ואת מכבי יפו, אותן העלה לליגה הלאומית.

נפטר ב-18 בדצמבר 2007.

קישורים חיצוניים

 עמוד השחקן של משה וארון באתר ההתאחדות לכדורגל בישראל
 עמוד המאמן של משה וארון, באתר ההתאחדות לכדורגל בישראל
 עמוד השחקן, באתר מוזיאון פתח תקווה
 

כדורגלני נבחרת ישראל
כדורגלני הפועל פתח תקווה
מאמני נבחרת ישראל בכדורגל
מאמני הפועל פתח תקווה
מאמני מכבי פתח תקווה
מאמני הפועל כפר סבא
מאמני בית"ר ירושלים
מאמני הפועל ירושלים
מאמני הפועל רמת גן
מאמני מכבי שעריים
מאמני מכבי יפו
ישראלים ילידי בולגריה
אנשי העלייה החמישית
ישראלים שנולדו ב-1926
ישראלים שנפטרו ב-2007